CELEX: 32010R0730
Language: bg
Date: 2010-08-13 00:00:00
Title: Регламент (ЕС) № 730/2010 на Комисията от 13 август 2010 година за поправка на Регламент (ЕО) № 1120/2009 за определяне на подробни правила за прилагането на схемата за единно плащане, предвидена в дял III от Регламент (ЕО) № 73/2009 на Съвета за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители

14.8.2010   
            
            
               BG
            
            
               Официален вестник на Европейския съюз
            
            
               L 214/1
            
         РЕГЛАМЕНТ (ЕС) № 730/2010 НА КОМИСИЯТА
   от 13 август 2010 година
   за поправка на Регламент (ЕО) № 1120/2009 за определяне на подробни правила за прилагането на схемата за единно плащане, предвидена в дял III от Регламент (ЕО) № 73/2009 на Съвета за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (1), и по-специално член 142, буква г) от него,
   като има предвид, че:
   
               (1)
            
            
               В член 19, параграф 2, втора алинея от Регламент (ЕО) № 1120/2009 на Комисията (2) е посочена горна граница, до която на селскостопанските производители в особено положение може да се отпуснат права на плащане от националния резерв, като тази горна граница следва да представлява максималният брой права на плащане, които селскостопанският производител може да получи в съответствие с член 17 от посочения регламент. Вместо това обаче бе направена погрешно препратка към член 22 от посочения регламент. Тази грешка трябва да бъде поправена, считано от датата на прилагане на Регламент (ЕО) № 1120/2009.
            
         
               (2)
            
            
               Регламент (ЕО) № 1120/2009 следва съответно да бъде поправен.
            
         
               (3)
            
            
               Мерките, предвидени в настоящия регламент, са в съответствие със становището на Управителния комитет за директните плащания,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 19, параграф 2, втора алинея от Регламент (ЕО) № 1120/2009 думите „член 22“ се заменят с „член 17“.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   Той се прилага от 1 януари 2010 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 август 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 30, 31.1.2009 г., стр. 16.
   
      (2)  ОВ L 316, 2.12.2009 г., стр. 1.